***BUDAPEST KUPA 4. FORDULÓ***

***tájfutó edzés Éliás Vilmos emlékére***

******

**ÉRTESÍTŐ**

**Időpont:** 2022. március 23. szerda

**Helyszín:** **Hűvösvölgyi Nagy-rét, a Nagykovácsi út melletti D-i kis parkoló.**

**GPS: 47.541056, 18.954250**

**Megközelítés**: Személygépkocsival parkolás a Nagykovácsi útról az Erdészháznál letérve (korlátozott helyek) vagy a Nagyrét utca - Villám utca sarkán található parkolóban. Tömegközlekedéssel Hűvösvölgyig és onnan gyalog a Kék jelzésen, vagy a 63-as busz Villám utcai megállójától besétálva.

**Rendező:** Tipo TKE

**Jelntkezés:**

* **elektronikusan:** [www.e-nevezes.hu/hu/esemeny/show/300](http://www.e-nevezes.hu/hu/esemeny/show/300) Az itt nevezők **saját térképet kapnak**, amit nem kell leadniuk futás után. A futni kívánt pályákat és az esetleges dugóka bérlést kérem jelezzétek!
* **a helyszínen**: 14:45-től 18:00-ig az így nevezőknek a **futás utána Rajtban le kell adniuk a térképet!**

A dugókaszám rovatba írd be a dugóka számodat, ha bérelsz válaszd ki a típust : normál vagy AIR+.

**Nem kötelező bankkártyával fizetni**!

**Részvétel díja:** 900 Ft/fő, második futás 500Ft/fő, harmadik futás: 300 Ft/fő.

**Tervezett „0” idő:** 15:00, utolsó rajt 18:00. Napnyugta: 18:02! Késői rajtolóknak fejlámpa használata javasolt! Rajtolás folyamatosan, tetszés szerinti időben.

**Fizetés:** Az elektronikus rendszerben lehet **bankkártyával** fizetni!! A helyszínen önkiszolgáló módban, ha lehet pontosan előre kiszámolt összeget hozzatok!

**Térkép:** **Hárshegy 1:7500, alapszintköz 5m.** A4-es vízálló (Pretex) nyomtatás. Pontmegnevezés a térképen.

**Pontérintési rendszer**: A dobozok **érintésmentes üzemmódba** lesznek állítva és edző bóják lesznek. AIR+-os dugókákkal kb. 30 cm-es távolságból érzékelnek. Dugókák a helyszínen bérelhetők fényképes igazolvány letéttel. AIR+-os dugóka 300 Ft/ futás ( 25.000.- Ft az értéke!), hagyományos dugóka 200 Ft/nap (10.000.- Ft az értéke!)

**A 14 év alattiaknak a hagyományos dugóka a szokásoknak megfelelően ingyenes !**

**Kategóriák és pályaadatok előzetesen:**

A (hosszú) 4,4 km/310m 22 pont

B (közepes) 3,3 km/210m 16 pont

C (rövid) 2,5 km/145m 11 pont

D (kezdő) 2,3 km/120m 9 pont

**Távolságok:** Rajt és Cél a versenyközpont közelében, szalagozás mentén.

**Eredmények:** a kiolvasáskor **nem lesz nyomtatás**, az eredményeket feltöltjük az MTFSZ honlapra. Eredményhirdetést nem tartunk.

**Egyebek:**

* **Bontás 18:30-kor indul.**
* Öltözősátrat nem állítunk fel.
* A frissítésről mindenkinek magának kell gondoskodnia.
* A keletkező hulladékokat mindenki vigye el magával.
* A helyszínen jelentkezők a térképfelvételnél vegyék figyelembe, hogy már használt térképet is kaphatnak! Egyéni védőeszközökről mindenkinek saját magának kell gondoskodnia!
* Több pálya is teljesíthető azonos dugókával.
* Mindenki a saját felelősségére indul!
* A csomagjaitokra csak felügyelni tudunk, értékeket ne hagyjatok benne!

**További információk:** Tóth Eszter, [eszter@tipotke.hu](mailto:eszter@tipotke.hu) +36307926465